पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। साठ साल की महिला के गर्भवती होने से हैरत में पड़े डॉक्टर अब उसकी प्रसूति के लिए ऑपरेशन करने में हिचकिचा रहे हैं। डॉक्टरों का कहना है कि वह ऑपरेशन के लिए फिट नहीं है। उसमें कुछ शारीरिक कमजोरियां हैं।
साठ साल की लीलाबाई गर्भवती होकर मंगलवार को पीसी सेठी अस्पताल में भर्ती हुई थी। पहले तो डॉक्टर समझे थे कि इसे पेट में कोई और रोग है इसलिए फूल रहा है, लेकिन जांचों से पता चला कि इस उम्र में भी वह गर्भवती हो गई है। पीसी सेठी हॉस्पिटल की स्त्री रोग विशेषज्ञ डॉ. उर्मिला तिवारी ने जोखिम लेना उचित नहीं समझा और मंगलवार रात को ही उसे एमवायएच रैफर कर दिया गया था।
उनका कहना है ऐसे केस मैनेज करने की यहां उचित व्यवस्था नहीं है इसलिए एमवायएच रैफर कर दिया। संभावना थी कि बुधवार को एमवायएच में उसे ऑपरेट कर प्रसूति करवा दी जाएगी लेकिन यहां भी डॉक्टरों ने जोखिम नहीं लिया। हालांकि उसका गर्भावस्था का समय पूरा हो चुका है।डॉक्टरों के मुताबिक महिला ऑपरेशन के लिए फिट नहीं है। हीमोग्लोबिन भी कम है। मेडिसिन विभाग से फिटनेस सर्टिफिकेट मिलने के बाद ऑपरेशन किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn